**Gyöngyös Város Önkormányzata Képviselő-testületének**

**27/2019. (IX.20.) önkormányzati rendelete**

**a felsőoktatási tanulmányi ösztöndíj-támogatásról szóló 4/2017. (II.24.)**

**önkormányzati rendelet módosításáról\***

**Gyöngyös Város Önkormányzata Képviselő-testülete az Alaptörvény 32. cikk (1) bekezdés d) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 15. pontjában meghatározott feladatkörében eljárva a következőket rendeli el.**

**1.§**

**Gyöngyös Város Önkormányzata Képviselő-testülete a felsőoktatási tanulmányi ösztöndíj-támogatásról szóló 4/2017. (II. 24.) önkormányzati rendelet (továbbiakban: Rendelet) 8/A.§ (2) bekezdés helyébe az alábbi rendelkezés lép:**

**„(2) Az Önkormányzat kötelező vagy önként vállalt feladatainak ellátásával összefüggésben speciális, különösen egészségügyi, szociális, gyermekjóléti, közművelődési szakképesítés megszerzésének érdekében a 2.§-ban foglaltakon túl – pályázati eljárás lefolytatása nélkül – ösztöndíjat igényelhet lakóhelytől függetlenül az, aki Gyöngyös Város Önkormányzatával, intézményével, vagy kizárólagos tulajdonban lévő gazdasági társaságával kötött ellátási szerződés, vagy munkavégzésre irányuló egyéb jogviszony keretében szakképzésben vesz részt, továbbá, aki Gyöngyös Város Önkormányzata részvételével működő társulás által fenntartott intézménnyel munkavégzésre irányuló jogviszony keretében szakképzésben vesz részt – feltéve, hogy a pályázó munkavégzésének helye Gyöngyös –, a (3)-(4) bekezdésben foglaltak figyelembe vételével. Az ösztöndíj igénylését kizárja, ha a kérelmező az adott szakképzésre a munkáltatójával a költségeket is magában foglaló tanulmányi szerződést kötött.”**

**2.§**

1. **E rendelet a kihirdetést követő napon lép hatályba, és az azt követő napon hatályát veszti.**
2. **E rendelet rendelkezéseit azon ösztöndíj-pályázatokra is alkalmazni kell, amelyek vonatkozásában a rendelet hatályba lépésének időpontjában a kérelem elbírálása folyamatban van.**

**Hiesz György Dr. Kozma Katalin**

**polgármester jegyző**

***\*A Képviselő-testület a rendeletet a 2019. szeptember 19-ei ülésén fogadta el.***